Σύντομο Βιογραφικό Σημείωμα

Ο Σταύρος Μαυρουδέας είναι Καθηγητής στο γνωστικό αντικείμενο «Πολιτική Οικονομία» στο τμήμα Κοινωνικής Πολιτικής του Παντείου Πανεπιστημίου. Προηγουμένως εργάσθηκε από το 1993 έως το 2019 ως Λέκτορας, Επίκουρος Καθηγητής, Αναπληρωτής Καθηγητής και Καθηγητής στο γνωστικό αντικείμενο «Πολιτική Οικονομία» στο τμήμα Οικονομικών του Πανεπιστημίου Μακεδονίας. Έλαβε το Πτυχίο Οικονομικών από το Τμήμα Οικονομικών Επιστημών του ΕΚΠΑ (1985). Ακολούθως έλαβε το μεταπτυχιακό του (M.Sc. Economics of Public Policy in Developed and Developing Countries) από το School of Oriental and African Studies του Πανεπιστημίου του Λονδίνου (1986). Έλαβε το διδακτορικό του (PhD in Economics) από το Κολλέγιο Birkbeck του Πανεπιστημίου του Λονδίνου (1990). Τα ερευνητικά του ενδιαφέροντα περιλαμβάνουν: Πολιτική Οικονομία, Ιστορία της Οικονομικής Σκέψης, Θεωρία Μεγέθυνσης και Οικονομικά της Ανάπτυξης, Πολιτική Οικονομία της Ευρωπαϊκής Ενοποίησης, Ελληνική Οικονομία. Έχει συγγράψει αρκετά βιβλία στα Αγγλικά και τα Ελληνικά (όπως ‘The Limits of Regulation’ – 2012 Edward Elgar, ‘Greek Capitalism in Crisis – Marxist Analyses’ - 2014 Routledge, «Η Πολιτική Οικονομία και η Κριτική της» - 2006 Τυπωθύτω) καθώς και πολλά κεφάλαια σε συλλογικούς τόμους. Οι δημοσιεύσεις του σε ακαδημαϊκά περιοδικά περιλαμβάνουν ‘Development and Crisis – The turbulent course of Greek Capitalism’ (*International Critical Thought* vol.3 no.3 2013)), ‘Regulation Theory: The Road from Creative Marxism to Post-Modern Disintegration’ (*Science & Society* vol.63 no.3 1999), ‘Periodising Capitalism: Problems and Method - The case of the Regulation Approach’ (*Research in Political Economy,* vol.17 1999), ‘Work more or work harder? The length and the intensity of work in Marx’s ‘Capital’ (*Science & Society*, vol.74 no.1 2010), ‘Duration, Intensity and Productivity of Labour and the Distinction between Absolute and Relative Surplus-Value’ (*Review of Political Economy*, vol.23 no.3 2010), ‘A History of Contemporary Political Economy and Post-Modernism’ (*Review of Radical Political Economics* vol.38 no.4 2006), ‘All work and no ... pay? Unpaid overtime in Greece: determining factors and theoretical explanations’ (*Industrial Relations Journal* vol.45 no.1 2014), ‘Is Cartelier’s Monetary Approach a Convincing Alternative to the Labour Theory of Value? A Comment’ (*Economic Thought* vol.6 no.2, October 2017) κα. Είναι ιδρυτικό μέλος της Ελληνικής Επιστημονικής Εταιρείας Πολιτικής Οικονομίας και μέλος του διοικητικού συμβουλίου της (Γραμματέας (2009-13), Πρόεδρος (2018-2020). Έχει συμμετάσχει σε πολλά ακαδημαϊκά συνέδρια ως εισηγητής, προεδρεύων, μέλος της οργανωτικής ή/και της επιστημονικής επιτροπής και έχει δώσει πολλές ακαδημαϊκές διαλέξεις στην Ελλάδα και στο εξωτερικό. Διατελεί επίσης μέλος της συντακτικής επιτροπής, της συμβουλευτικής επιτροπής ή/και κριτή σε αρκετά ακαδημαϊκά περιοδικά εκδοτικούς οίκους (π.χ. Science & Society, Review of Political Economy, Review of Radical Political Economics, International Critical Thought, World Review of Political Economy, Research in Political Economy, Review of Keynesian Economics, Economic Issues, Routledge). Έχει ακόμη διατελέσει επισκέπτης ερευνητής και καθηγητής σε αρκετά πανεπιστήμια σε άλλες χώρες (SOAS, City University, Kingston University London, University of Siena κ.α.).